NaiveNeuron/SloPal huggingface dataset:
Klus, Martin, poslanec NR SR (2018-09-19):
Ďakujem. Ja som tiež chcel zareagovať na to, akým dvojitým metrom sa postavili predkladatelia k tomuto návrhu zákona, mám na mysli teda konkrétne aj SMER – sociálnu demokraciu, aj Slovenskú národnú stranu. Do istej miery mi už vietor z plachiet zobral Gábor Grendel, ktorý pekne pomenoval ten rozdiel práve medzi legislatívnym zborom a vládou, kde teda to problém nie je, pokiaľ ide o boj proti straníkom, resp. nestraníkom, no a tým, že sme predložili pozmeňovacie návrhy, ktoré neutralizujú ten fakt, o ktorom hovoril Ondrej Dostál, a teda že ten model, ktorý sa vám pozdáva, sa snažíte vnútiť všetkým ostatným, tak verím, že sme jasne naznačili, že toto nie je cesta o tom, ako zlepšiť napríklad aj postavenie politických strán na slovenskej politickej scéne. Myslím si, že aj to, akým spôsobom sa presadzujú najmä nestranícki kandidáti na miestnej a regionálnej úrovni, hovorí jasnou rečou, že ideme presne opačne, ako by sme mali ísť. Takže ja k tomu poviem určite viac aj v rámci rozpravy, do ktorej som prihlásený. Ďakujem.
Senko, Ján, poslanec NR SR (2010-12-09):
Teraz budeme hlasovať o pozmeňujúcom návrhu pani poslankyne Pfundtner. Pán predseda, dajte hlasovať o tomto návrhu.
Sulík, Richard, predseda NR SR (2011-03-29):
Pán poslanec Štefanec.
Takáč, Richard, poslanec NR SR (2022-05-03):
...to neskutočné, neskutočné bezprecedentné kroky, ktoré zavádza táto vládna koalícia s tak krvavými očami... (Prerušenie vystúpenia predsedajúcim.)
M. Číž, podpredseda NR SR: (2009-02-12):
Teraz dávam slovo spoločnému spravodajcovi z výboru pre obranu a bezpečnosť, poslancovi Viliamovi Jasaňovi a bude informovať Národnú radu o výsledku prerokovania tohto návrhu vo výboroch a odôvodní závery a stanoviská gestorského výboru. Máte slovo, pán poslanec.
Taraba, Tomáš, poslanec NR SR (2022-12-06):
Pán Mičovský, ďakujem za kultivované vystúpenie. V každom prípade, áno, všetci sa stotožňujeme s tým, že je dôležité aj to, ako vyzeráme v zahraničí, ako, aby sme boli dôveryhodní a podobne, aj teda v prípade toho Vietnamca, tak je to, áno, vec, ktorá nemusí slovenskú verejnosť až tak trápiť, lebo jej nerozumejú vlastne, o čo tam išlo, ale v poriadku, ak je tam trestný čin, je dobré ho, samozrejme, dohľadať a zadokumentovať. Ale ešte pred tým, ako budeme vyzerať dobre pred zahraničím, tak je dôležité, aby sme vyzerali dobre pred zákonnosťou. A úloha generálneho prokurátora práve by nemala byť to, že pred kým ako má dobre vyzerať, ale že či tie veci obstoja z pohľadu zákona. A ja sa trošku obávam, že my sme tu za tie dva roky sa posunuli na takú trajektóriu, že čo ako vypadá, a nie čo ako je. A svojím spôsobom práve to právo a kde patrí aj odsudzovanie ľudí a podobne, by malo byť dosť postavené na technických a jasných veličinách, podkladoch, dôkazoch a nie na nejakých emóciách a čo ako vypadá. To je dosť exaktná vec. A ja napríklad žasnem, keď teraz druhýkrát vyšla informácia, že nejaký Haščák je znova obvinený, a prišla tá informácia v ten istý deň, kedy sa odvolával Mikulec, čo nás asi malo ohúriť. A prvú vec, ktorú som si všimol, že ho obvinila tá istá pani, kvôli ktorej sa štát musel už raz ospravedlniť, lebo 16 miliónov by sme platili odškodné. A tá istá pani, ktorá to teda, to prvýkrát tak kvalitne urobila, že toť Dostál s Kolíkovou sa museli ospravedlňovať, a teraz my sme mali padnúť čo, do kolien, že wau, že znova? Toto už tu neplatí. Jednoducho to sú exaktné veci a práve ja si myslím, že čo uškodilo celej tej vašej vláde, že ste si nedali poriadok, keď buď to niektorí ľudia nevedia, alebo sú to neni morálne spôsobilí urobiť, ale jednoducho vám to robí zlé meno.
Paška, Pavol, predseda NR SR (2014-09-10):
Otváram rozpravu. Mám písomnú prihlášku od pána poslanca Mihála, ktorý nie je v rokovacej sále. Dávam teraz možnosť prihlásiť sa ústne. Nemám prihlášku. Vyhlasujem rozpravu za skončenú a prerušujem rokovanie o tomto bode programu. Ďakujem pekne, pán minister. Dámy a páni, vyhlasujem obedňajšiu prestávku, o 14.00 hod. budeme pokračovať bodmi, ktoré uvedie pán minister životného prostredia Peter Žiga. Ďakujem. (Prerušenie rokovania o 12.05 hodine.) (Pokračovanie rokovania o 14.00 hodine.)
Lipšic, Daniel, poslanec NR SR (2015-04-15):
Ďakujem. Pán predsedajúci, podľa uznesenia vlády môžu ministrov zastupovať konkrétni ministri len presne určení vládou. Dnes tu za vládu a návrh ministra spravodlivosti je minister pôdohospodárstva. Moja otázka je, či vláda schválila zastupovanie ministra spravodlivosti ministrom pôdohospodárstva alebo je to kvôli pánovi Širokému, možnože teraz je pán Jahnátek na mieste navrhovateľa, lebo naozaj vláda uznesením určuje, kto môže zastupovať konkrétnych ministrov, a nebývalo zvykom, že ministra spravodlivosti minister poľnohospodárstva, tak som sa chcel opýtať, či je nejaký iný dôvod možno naozaj, či pán Juraj Široký, kvôli tejto osobe došlo k takej zámene. Ale myslím si, že v tomto je tiež rokovací poriadok pomerne jednoznačný.
Dostál, Ondrej, poslanec NR SR (2011-02-09):
Pán poslanec Matovič, v programovom vyhlásení vlády je naozaj napísané, že vláda zmení zákonnú úpravu, ktorou Slovenská republika reaguje na zákon Maďarskej republiky o dvojakom občianstve tak, aby zmena eliminovala nežiaduce negatívne účinky tohto zákona na občanov Slovenskej republiky. V programovom vyhlásení vlády nie je nikde napísané, že iba na niektorých občanov Slovenskej republiky. To, čo chcete vaším pozmeňujúcim návrhom dosiahnuť je, že negatívne nežiaduce účinky na niektorých občanov eliminované budú, na iných občanov eliminované nebudú. Čiže podľa môjho názoru je váš pozmeňujúci návrh v rozpore s programovým vyhlásením vlády. Či je alebo nie je to zásadná vec, samozrejme, že to nie je napísané v programovom vyhlásení, ale keďže to za zásadnú vec považuje významná časť koalície, tak to zrejme zásadná vec bude. A keď sa budeme tváriť, že za to, že to nie je presne na papieri napísané, že toto je zásadná vec a toto nie je zásadná vec, tak to je trochu alibistický prístup. Hovorili ste o tom, že môže nastať rozpor medzi riešením, ktoré je obsiahnuté v návrhu zákona o občianstve alebo novely zákona o občianstve a v návrhu novely zákona o štátnej službe. Ja si tiež myslím, že tam je istý rozpor, ale ten rozpor je možné riešiť, povedzme pozmeňujúcim návrhom k návrhu novely zákona o štátnej službe tak, aby sa tá úprava vzťahovala aj na tých občanov, ktorí nadobudnú štátne občianstvo neštandardným spôsobom. Áno, ja si tiež myslím, že treba prijímať riešenia, ktoré sú vecne správne, ale treba brať ohľad aj na politický aspekt veci a tváriť sa, že tuto ide iba o vecné riešenia je tiež trochu pokrytecké, pretože tuto ide o politiku úplne od začiatku, od prvého momentu ako bola minulý rok schválená tá novela.
B. Bugár, podpredseda NR SR: (2002-03-21):
Nech sa páči, pán poslanec, máte slovo.
Hrnčiar, Andrej, podpredseda NR SR (2017-05-10):
Ďakujem. Prerušujem rokovanie o tomto bode programu. Budeme pokračovať druhým čítaním o návrhu poslancov Tibora Bernaťáka, Martina Glváča, Dušana Jarjabka, Tibora Glendu a Bélu Bugára na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov . Návrh zákona je pod tlačou 451, spoločná správa výborov má tlač 451a. Dávam slovo poslancovi Tiborovi Bernaťákovi, aby návrh zákona odôvodnil.
Kollár, Boris, predseda NR SR (2023-03-17):
S ďalšou faktickou poslankyňou, s faktickou (povedané so smiechom) poznámkou pani poslankyňa Tabák, nech sa páči.
Krajkovič, Maroš, poslanec NR SR (2019-05-10):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Drdul, Dominik, poslanec NR SR (2022-10-20):
Ďakujem vám veľmi pekne za slovo, pán podpredseda. Vážené panie poslankyne, páni poslanci, aj keď vás už tu veľa nie je, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre sociálne veci. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 30 dní a gestorský výbor do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Zároveň odporúčam návrh zákona prideliť výborom, vrátane určenia gestorského výboru a lehoty tak, ako to bolo určené v zmysle uvedeného rozhodnutia predsedu Národnej rady, vrátane lehôt na prerokovanie návrhu zákona. Pán predsedajúci, prosím, otvorte všeobecnú rozpravu.
Marcinčin, Anton, poslanec NR SR (2011-09-14):
Poslanec Kolesík podal procedurálny návrh, aby bol návrh zákona vrátený na prepracovanie predkladateľovi. Dajte, prosím, o tom hlasovať.
Kollár, Boris, predseda NR SR (2022-03-17):
Vážené kolegyne, vážení kolegovia, zvolávam pred hlasovaním poslanecké grémium, aby sme si vyjasnili priebeh ďalšieho hlasovania a zaradenia skráteného konania. Prosím zástupcov jednotlivých politických strán, aby prišli do greminál... gremiálnej miestnosti vzadu. Ďakujem. (Zasadnutie poslaneckého grémia.)
Šofranko, Mária, poslankyňa NR SR (2023-03-17):
Ďakujem pekne. Pán kolega, veľmi pekne ďakujem za tvoj príspevok. Aj ja sa vždy veľmi teším, keď sa môže obnovovať kultúrna infraštruktúra či kultúrne pamiatky a hlavne, že môžeme vôbec kultúru podporovať a musím povedať, že som vôbec nevedela, že si členom kontrolného orgánu a keďže ťa poznám ako človeka zo školského výboru, tak úprimne sa tomu veľmi teším. A chcela som ešte niečo zareagovať na Moniku, ale momentálne mi to nejako vypadlo. Takže ďaku... (Reakcia z pléna.) Na tie stretnutia, áno, že to môžem potvrdiť presne, že to bude prebiehať. Dávam na to svoje slovo. Takže ďakujem.
B. Bugár, podpredseda NR SR: (2003-07-01):
S. Husár, poslanec: Vážené kolegyne, kolegovia, naozaj sa nedá vo faktickej poznámke hovoriť ku všetkému, čo povedal pán kolega Jasovský, ale aspoň k § 9 niekoľko slov. Mňa vždy vie upútať predovšetkým v materiáloch, ktoré dostávame, tá pasáž, ktorú považujem za doslova nezmyselnú, pokiaľ sa objaví v odôvodnení návrhu. A v tomto návrhu, v týchto výhradách pána prezidenta je tiež takáto pasáž. V bode 2 pán prezident uvádza: „V dôsledku tejto zmeny budú uvedené orgány, teda Policajný zbor, Slovenská informačná služba a Vojenské spravodajstvo požadovať niekoľko desiatok miliónov korún na plnenie svojich úloh.“ Nuž ono, žiaľ, je to tak v tomto štáte, že štátne orgány, ústavné orgány a všetky iné orgány na plnenie svojich úloh dostávajú peniaze od štátu, zo štátneho rozpočtu. A pokiaľ by pán prezident chcel vyčítať, že záťaž na nákup časti technického systému na odpočúvanie a zaznamenanie telekomunikačnej prevádzky z poskytovateľov telekomunikačných služieb na Policajný zbor, Slovenskú informačnú službu a Vojenské spravodajstvo touto novelou bude existovať, potom by z toho logicky vyplývalo, že by sme mali rozmýšľať o ďalších právnych úpravách, ktorým by odevným podnikom bola uložená povinnosť vyrábať pre Policajný zbor a prípadne iných, ktorí to potrebujú, zadarmo uniformy, pre obuvnícky priemysel topánky a dokonca ešte aj ceruzky. Naozaj, tento argument, ktorý použil pán prezident, nie je možné prijať... (Zaznel zvuk časomiery.)
Lipšic, Daniel, poslanec NR SR (2015-03-24):
Ďakujem pekne, vážená pani predsedajúca. V praxi sa pri uplatňovaní zákona o peňažných príspevkoch na kompenzáciu ťažkého zdravotného postihnutia pri posudzovaní narušenej schopnosti komunikácie vyskytujú aplikačné problémy pri poskytovaní príspevku na kúpu pomôcky – osobný počítač pre autistov, ktorý má zdravotne ťažko postihnutému umožniť komunikáciu a styk so spoločenským prostredím. Autizmus ako druh zdravotného postihnutia je obsiahnutý v časti IV prílohy 3 zákona. Jedná sa o druh zdravotného postihnutia, ktoré narušuje komunikačnú schopnosť voči okoliu, ktorá môže byť kompenzovaná práve prostredníctvom osobného počítača ako komunikačnej pomôcky. V praxi sa ale stáva, že pre týchto zdravotne ťažko postihnutých je poskytnutie príspevku na kúpu tejto pomôcky spochybňované a odmietané. Z tohto dôvodu sa navrhuje, aby v § 7 ods. 2 zákona bol autizmus v texte uvedený ako druh zdravotného postihnutia spôsobujúci obmedzenú schopnosť komunikácie, čo by v praxi odstránilo pochybnosti o možnosti poskytnutia príspevku na pomôcku, ktorá bude tento deficit kompenzovať. Ja som tu už viackrát predkladal návrhy noviel zákonov, ktoré sa týkajú zdravotne postihnutých osôb, zatiaľ žiadna z nich neprešla. Nevzdávam sa toho, lebo si myslím, že vyspelosť spoločnosti je do veľkej miery určovaná tým, ako sa stavia, aj ako ide určitý pokrok, k osobám, ktoré sú zdravotne postihnuté, nepočujúce, nevidiace, s mentálnym postihnutím, a, žiaľ, musím povedať, že v tejto oblasti sme za pôsobenia posledných rokov, ak to tak môžem povedať, neurobili skoro nič. A myslím, že je to trošku hanba nás všetkých, keď takéto návrhy, ktoré by mohli účinne pomôcť konkrétnym zdravotne postihnutým ľuďom a ich rodinám, necháme bez povšimnutia. A dokonca ešte raz to hovorím, ako som to hovoril pri alkohole u tehotných žien, že nech si to kľudne osvojí ktorýkoľvek poslanec zo strany SMER. Mne v tomto parlamente prešlo strašne veľa zákonov, vôbec nie som závislý od toho, či jeden návrh zákona prejde alebo neprejde, dôležité je, aby to mohlo konkrétnym ľuďom pomôcť. Čiže bol by som znovu rád keby, aj keď návrh zákona by neprešiel, si ho ktokoľvek osvojil a podal ho vo svojom mene a pochválil sa ním. A ja ho za to pochválim tiež. Ďakujem.
Kollár, Boris, predseda NR SR (2022-02-02):
Ďalej v rozprave vystúpi pán poslanec Suja, nech sa páči, máte slovo.
Suja, Miroslav, poslanec NR SR (2021-06-25):
Ďakujem za slovo, pán predsedajúci. Neviem, kde sa u vás berú jednotlivé čísla a informácie a tá politická nenávisť, keď sa tu jedná o psov, čo nemá s politikou nič absolútne spoločné. Hádžete tu také čísla, že 60 % je, týrajú bieli ľudia a len 40 % čierni. Mne to je úplne jedno, keby týrali aj opačne alebo hocijako. Ide nám o tých psov. A mrzí ma, že taká bojovníčka ako pani Kozelová zase odišla. Bola tu päť minút. Ale verím tomu, že aj tak za to zahlasuje, lebo podľa toho, ako sa tu prezentuje, tak je zástankyňa práv zvierat. Verím aj to, že sa nebudete odvolávať na nejakú koaličnú zmluvu a podporíte toto, lebo keď HLAS predkladal amnestiu zbraní, čo sa netýkala nikoho týrania, tak ste ju podporili a nebol to problém naprieč politickým spektrom. Tak verím, že keď sa týka práv zvierat a týrania zvierat, že tak isto sa nebudete pozerať a vyhovárať sa na nejakú koaličnú zmluvu. A mrzí ma jedna vec, že na teba zareagoval, Milan, aj kolega Benčík, lebo ty nemôžeš za to, že s kým si sa stretol a čo spravil, ale pán Benčík môže za to, keď na teba takto reagoval, že môže za to, čo zverejní na svojom Facebooku a že bol človek zavraždený kvôli tomu, že ho videli na jeho Facebooku na Ukrajine, to bude niesť do konca života. Áno, človek zo Slovenska bol zavraždený na Ukrajine kvôli tomu, že ho pán Benčík zverejnil na svojom Facebooku. Pán Benčík, keby sme sa takýmto mali metrom brať, tak by sme tu s vami nemali sedieť, lebo vy ste vrah kvôli tomu, že ste ukázal slovenského občana na Facebooku,... (Prerušenie vystúpenia predsedajúcim.)
Hrnčiar, Andrej, podpredseda NR SR (2019-09-12):
(Hlasovanie.) Prítomných 143, za 138, zdržali sa 5. Konštatujem, že sme tento návrh schválili. Pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich, tlač 1604, bod 35 schváleného programu. Spravodajcom je opäť poslanec Tibor Bernaťák. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1604.)
Krajniak, Milan, poslanec NR SR (2018-05-22):
Pán predseda, chcel by som len dať do záznamu, že hlasovacie zariadenie ma pri hlasovaní o skrátení volebného obdobia označilo, akože som nehlasoval. Hlasoval som za, za skrátenie volebného obdobia. Ďakujem za opravu.
M. Číž, podpredseda NR SR: (2007-09-20):
Nech sa páči, pán minister, odpovedajte, oznámte, prosím, ukončenie odpovede.
P. Hrušovský, podpredseda NR SR: (2001-09-17):
Hlasujeme, páni poslanci, o návrhu pána poslanca Finďa prideliť zákon výborom, určiť gestorský výbor, ako aj lehotu na prerokovanie návrhu zákona v druhom čítaní. Prezentácia. (Hlasovanie.) Prítomných je 92 poslancov, za 88, zdržali sa 2, nehlasovali 2. Konštatujem, že sme návrh schválili. Ďakujem, pán poslanec Finďo. Teraz poprosím pána poslanca Gyurovszkeho, aby ako spoločný spravodajca poverený gestorským výborom uviedol návrh uznesení k vládnemu návrhu zákona, ktorým sa mení a dopĺňa zákon č. 111/1990 Zb. o štátnom podniku. Pán poslanec Gyurovszky.
Fico, Robert, podpredseda NR SR (2010-10-12):
Pán predseda, nechcem zaťažovať Národnú radu procedurálnymi otázkami, ale myslím si, že nie je celkom jasno, ako budeme postupovať v súvislosti s návrhom uznesenia, o ktorom hovoril pán podpredseda Národnej rady Hrušovský aj predseda poslaneckého klubu pán Paška. Ja si myslím, že Národná rada môže požiadať vládu o predloženie správy len vtedy, ak o tom rozhodne. A preto, ak je podaný návrh uznesenia, o tomto návrhu uznesenia sa musí normálne rokovať a hlasovať. A až vtedy, keď uznesenie prejde a súčasťou tohto uznesenia bude aj časť, ktorá bude žiadať vládu o predloženie správy, až vtedy vláda predloží správu v priebehu 30 dní. Čiže stotožňujem sa s názorom pána predsedu poslaneckého klubu v tom, že o tomto bode programu, keďže je teraz zaradený do programu, musíme rokovať a hlasovať na tejto schôdzi a potom z toho ešte vyplynie aj povinnosť pre vládu predložiť do 30 dní. Lebo ak nebude s tým súhlasiť väčšina... (Prerušenie vystúpenia časomerom.)
Blanár, Juraj, podpredseda NR SR (2023-05-16):
Vážené pani poslankyne, páni poslanci, po prestávke, ktorá bola po opätovnom neuznášaniaschopnosti sa snemovne, už uplynula, budeme opäť zisťovať, či snemovňa je uznášaniaschopná. Poprosím vás, aby ste sa prezentovali. Nech sa páči, prezentujme sa. (Prezentácia.) Nech sa páči, dal som ešte čas. Zisťujem, že prítomných je len 47 poslancov. Konštatujem, že Národná rada teda opäť nie je schopná sa uznášať. Končím 91. schôdzu Národnej rady. Neprerokovaný bod programu bude navrhnutý do programu schôdze Národnej rady so začiatkom od 13. júna 2023. Teraz vyhlasujem 30-minútovú technickú prestávku, po ktorej budeme pokračovať v prerušenom rokovaní 90. schôdze Národnej rady Slovenskej republiky. Ďakujem. (Rokovanie 91. schôdze NR SR sa skončilo o 15.06 hodine.) (Po skončení rokovania 91. schôdze a po prestávke pokračovalo rokovanie 90. schôdze NR SR.) 4
Paška, Pavol, predseda NR SR (2012-09-25):
Jasné. Takže keď dovolíte, preruším, majú povinnosti aj navrhovatelia. Ďakujem pekne. Vyhlasujem obedňajšiu prestávku. Budeme pokračovať vystúpením pána poslanca o 14.00 hod. Ďakujem pekne. (Prerušenie rokovania o 12.03 hodine.) (Pokračovanie rokovania o 14.00 hodine.)
Žiga, Peter, minister životného prostredia SR (2014-07-03):
Neviem, či to bolo konštatovanie alebo otázka, pán poslanec, ale v žiadnom prípade to nebude určovať ÚRSO. Je to určené nariadením vlády ako fixná suma. Ako fixný, fixná sadzba. Nie ÚRSO, ÚRSO určuje cenu vody pre domácnosti, pitnej vody. To je, to je, čo má v kompetencii ÚRSO, a to, či sa to dalo vyjednať alebo nedalo, určite, keď ste hovorili, že ste sa zúčastňovali takýchto rokovaní, isto viete, ako prebiehajú rokovania s Európskou komisiou, a keď vám to dá ako podmienku, ako jednu z ex ante kondicionalít pre schválenie partnerskej dohody, tak určite nemala vláda záujem spoplatniť vodu pre poľnohospodárov a si, si nemyslite, že toto mala vláda záujem, keď je to jej jedna z podmienok Európskej komisie pre schválenie 15,3 mld. eur, tak sme pristúpili k tejto dohode a budú to musieť urobiť všetky okolité krajiny, ktoré budú čerpať prostriedky z európskych fondov. Ďakujem pekne, pani predsedajúca, skončil som.
Paška, Pavol, predseda NR SR (2013-09-11):
(Hlasovanie.) 141 prítomných, 82 za, 48 proti, 11 sa zdržali. Návrh sme postúpili do druhého čítania.
M. Číž, podpredseda NR SR: (2008-11-04):
Ešte máme 15 minút, takže budeme pokračovať druhým čítaním o vládnom návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov . Tento zákon máme v tlači 719, spoločná správa výborov má číslo 719a. Slovo má pán podpredseda vlády, pán Harabin, a prosím ho, aby odôvodnil tento vládny návrh zákona. Š. Harabin, podpredseda vlády a minister spravodlivosti SR: Vážený pán podpredseda Národnej rady Slovenskej republiky, vážené dámy, vážení páni, účelom navrhovanej právnej úpravy je v prvom rade reagovať na praktické problémy aplikačnej praxe a nedostatky platnej právnej úpravy v oblasti statusových záležitostí sudcov, organizácie správy riadenia súdov, a to najmä v záujme vytvorenia vhodných podmienok a zákonných predpokladov v oblasti riadenia a správy súdov za účelom efektívnejšieho výkonu súdnictva, ako aj celkového urýchlenia súdneho konania a riadenia rezortu spravodlivosti. Návrh zákona ďalej reaguje na nutnosť prispôsobenia textu právnej úpravy zákona o probačných a mediačných úradníkoch novým trestným kódexom, ako aj úpravy niektorých základných nedostatkov tohto zákona, v tomto prípade ide skôr o legislatívnotechnickú úpravu. Úprava v oblasti postavenia súdnych úradníkov vychádza jednak z požiadaviek aplikačnej praxe a taktiež súvisí s pripravovanou novelizáciou zákona č. 548/2003 Z. z. o Justičnej akadémii a o zmene a doplnení niektorých zákonov v znení neskorších predpisov. Účelom novelizácie zákona č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov je reagovať na poznatky súdov a iných orgánov verejnej moci o nedostatkoch v platnej právnej úprave a jej možných negatívnych dôsledkoch na rozhodovanie a nezávislosť súdnej moci. Novela zákona o sídlach a obvodoch súdov sa týka úpravy súdu s pôsobnosťou vo veciach starostlivosti o maloletých týkajúcich sa neoprávneného premiestnenia alebo zadržania maloletého dieťaťa. Návrh zákona bude mať dopady na verejné financie v rozsahu, ktorý je vyjadrený v príslušnej doložke. Návrh zákona nebude mať vplyv na hospodárenie podnikateľskej sféry, na zamestnanosť a na životné prostredie. Návrh zákona je v súlade s ústavou, právom Európskych spoločenstiev a Európskej únie, zákonmi, ďalšími všeobecne záväznými právnymi predpismi a medzinárodnými zmluvami, ktorými je Slovenská republika viazaná. Ústavnoprávny výbor schválil spoločnú správu (tlač 719a) k predmetnému návrhu zákona 20. októbra 2008. Predkladateľ návrhu zákona sa stotožňuje so všetkými závermi vyplývajúcimi zo spoločnej správy výborov a predpokladá, že ich zapracovanie prispeje k skvalitneniu novej právnej úpravy. Z pohľadu jednotlivých pozmeňujúcich a doplňujúcich návrhov uplatnených vo výboroch v druhom čítaní predkladateľ odporúča plénu schváliť pozmeňujúce návrhy uvedené v spoločnej správe. Po schválení príslušných pozmeňujúcich a doplňujúcich návrhov odporúča predkladateľ Národnej rade schváliť vládny návrh zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov a o zmene a doplnení niektorých zákonov, v ďalšom poradí. Ďakujem za slovo.
Laurenčík, Milan, podpredseda NR SR (2022-02-08):
Pán poslanec Miroslav Suja, nech sa páči.
Kolíková, Mária, ministerka spravodlivosti SR (2021-05-14):
Vážený pán predsedajúci, vážené pani poslankyne, vážení páni poslanci, jedná sa o návrh zákona, ktorý nám vlastne vyrieši elektronické hlasovanie o kľúčových otázkach orgánov, to znamená, kto bude v kľúčových orgánoch právnických profesií. Osobitne sa jedná o konferenciu advokátov, ktorá je momentálne pripravovaná na začiatok júna, keďže samotná, v samotnej Slovenskej advokátskej komore je okolo 6-tisíc advokátov a museli už zvolať takúto konferenciu advokátov vzhľadom a ešte na súčasnú situáciu v súvislosti s pandémiou je vhodné, aby aj takéto právnické komory mali možnosť pre svojich členov, aby mohli hlasovať aj elektronicky, aby sme im to jednoznačne umožnili a bolo zrejmé, že takéto hlasovanie bolo platné, tak je potrebná takáto právna úprava. Dovolím si vás požiadať o podporu.
P. Paška, predseda NR SR: (2009-02-10):
návrhu poslancov Národnej rady Slovenskej republiky Martina Fronca, Pavla Hrušovského a Moniky Gibalovej na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov . Vážené pani poslankyne, páni poslanci, v rozprave vystúpi pán poslanec Szigeti. Požiadam pána navrhovateľa, aby zaujal svoje miesto.
Danko, Andrej, predseda NR SR (2018-11-27):
Pán poslanec Kollár.
Petrák, Ľubomír, poslanec NR SR (2016-02-11):
Nadviažem na tie slová, ktoré povedal pred chvíľočkou pán kolega Blanár, a budem pokračovať, politicky korektné riešenie, po ktorom voláte vy, po ktorom voláme my, je to, aby politické strany nemenili pri každej zmene vládnej garnitúry smerovanie akéhokoľvek rezortu, či ide o školstvo, sociálny systém, zdravotný systém. Toto je politicky korektné. A to je v štátnom záujme Slovenska. Ak hovoríme v návrhu uznesenia o tom, že je potrebné vyzvať všetky politické strany, aby verejne deklarovali procesy a boli schopné si po voľbách sadnúť a dohodnúť sa na spôsobe riešenia problémov, ktoré sa nebudú každé štyri roky, každé dva roky otáčať o 180 stupňov, tak toto je riešenie, ktoré zabezpečí stabilný vývoj slovenského školstva do budúcnosti. My nehovoríme sami o sebe, tak ako hovoríte vy iba o strane SMER a hovoríte o svojich geniálnych nápadoch, ktoré ste ochotní a schopní všetkým ponúknuť, len ako to okolie nie je dostatočne zdatné na to, aby ich bolo ochotné akceptovať. My hovoríme o tom, že sme pripravení akceptovať aj iné návrhy a považujeme za štátny záujem Slovenskej republiky, aby došlo k zhode politických strán a prestalo konečne politikárčenie v oblasti školstva.
Hrnčiar, Andrej, podpredseda NR SR (2016-06-14):
Ďakujem. V rokovaní, v rokovaní pokračujeme prvým čítaním o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme. Vládny návrh zákona je uverejnený ako tlač 131, návrh na jeho pridelenie na prerokovanie výborom je v rozhodnutí č. 120. Prosím ministra školstva, vedy, výskumu a športu Slovenskej republiky Petra Plavčana, aby vládny návrh zákona uviedol. (Rokovanie o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov , tlač 131.)
Žiga, Peter, podpredseda NR SR (2023-12-13):
Pán poslanec Grendel.
B. Bugár, podpredseda NR SR: (2005-10-28):
J. Drgonec, poslanec: Ústavnoprávny výbor Národnej rady Slovenskej republiky ako gestorský výbor k vládnemu návrhu zákona o výkone väzby podľa § 79 ods. 1 zákona o rokovacom poriadku podáva spoločnú správu výborov Národnej rady Slovenskej republiky. Národná rada Slovenskej republiky uznesením z 21. júna 2005 č. 1681 pridelila vládny návrh zákona o výkone väzby na prerokovanie týmto výborom: ústavnoprávnemu výboru, výboru pre financie, rozpočet a menu, výboru pre sociálne veci a bývanie, výboru pre zdravotníctvo, výboru pre obranu a bezpečnosť a napokon výboru pre ľudské práva, národnosti a postavenie žien. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k tomuto návrhu zákona. O vládnom návrhu zákona o výkone väzby rokovali príslušné výbory takto: ústavnoprávny výbor rokoval o návrhu zákona 14., 24. a 25. októbra. Uznesením č. 904 konštatoval po prvé, uznesením z 12. septembra 2005 č. 876 prijal stanovisko, že vládny návrh zákona o výkone väzby z 26. augusta 2005 nie je podaný v súlade s § 96 ods. 3 zákona o rokovacom poriadku z dôvodu, že ide o návrh zákona v tej istej veci, ako bol vládny návrh na vydanie zákona o výkone väzby a o zmene a doplnení niektorých zákonov, ktorý Národná rada Slovenskej republiky 21. júna 2005 neschválila v prvom čítaní a od neschválenia neuplynula zákonom ustanovená šesťmesačná lehota. Po druhé, Národná rada Slovenskej republiky uznesením z 21. septembra 2005 č. 1791 rozhodla, že prerokuje vládny návrh zákona o výkone väzby v druhom čítaní. Po tretie, výbor trvá na svojom stanovisku vyjadrenom v uznesení z 12. septembra 2005 č. 876, ktoré som pred chvíľou čítal. Návrh zákona ako celok odporučil gestorský výbor schváliť. Vzhľadom na uvedené dôvody odporučil výbor hlasovať o ňom až po 21. decembri 2005, to znamená po uplynutí rokovacím poriadkom ustanovenej šesťmesačnej lehoty. Výbor pre financie, rozpočet a menu uznesením č. 679 z 11. októbra 2005, výbor pre sociálne veci a bývanie uznesením č. 396 z 13. októbra 2005, výbor pre ľudské práva, národnosti a postavenie žien uznesením č. 356 z 13. októbra 2005 a výbor pre zdravotníctvo uznesením č. 259 z 19. októbra 2005 odporučili vládny návrh zákona schváliť. Výbor pre obranu a bezpečnosť návrh zákona neprerokoval. Hlasovaním rozhodol, že predmetný návrh zákona sťahuje z programu 61. schôdze výboru. Z uznesení výborov Národnej rady vyplynul rad pozmeňujúcich a doplňujúcich návrhov, ktoré máte pred sebou v spoločnej správe na stranách 3, 4, 5, 6, 7, 8, 9, 10, 11. V úhrne ide o 23 pozmeňujúcich návrhov. Gestorský výbor odporúča hlasovať o pozmeňujúcich a doplňujúcich návrhoch po a spoločne o bodoch 1, 2, 3, 4, 5, 6, 7, 8, 9, 10, 12, 13, 14, 15, 17, 18, 19, 20, 22 a 23 s návrhom gestorského výboru schváliť ich; po b spoločne o bodoch 11, 16 a 21 s návrhom gestorského výboru neschváliť ich. Pán podpredseda, otvorte, prosím, rozpravu k tomuto návrhu zákona.
Dobeš, Peter, poslanec NR SR (2022-10-27):
Vážený pán predsedajúci, vážené pani poslankyne, páni poslanci, vážený pán minister, Výbor Národnej rady pre verejnú správu a regionálny rozvoj ma uznesením určil za spravodajcu k návrhu zákona (tlač 1212). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Laššáková, Jana, podpredsedníčka NR SR (2014-06-26):
Nech sa páči.
B. Bugár, podpredseda NR SR: (2005-01-19):
Dávam slovo spravodajcovi, ktorého určil navrhnutý gestorský výbor pre financie, rozpočet a menu, poslancovi Jozefovi Mikušovi. Pán poslanec, nech sa páči.
Ďuriš Nicholsonová, Lucia, podpredsedníčka NR SR (2017-05-17):
Ďakujem pekne. Vyhlasujem všeobecnú rozpravu, písomne sa do rozpravy za klub OĽANO prihlásila pani poslankyňa Remišová, za klub SaS pán poslanec Poliačik. Nech sa páči, pani poslankyňa Remišová. Dobre, tak pani poslankyňa Remišová už povedala v úvodnom slove, čo mala povedať. Takže pán poslanec Poliačik v rozprave, nech sa páči.
Danko, Andrej, podpredseda NR SR (2023-12-14):
S reakciami na faktické poslanec Galko.
P. Paška, predseda NR SR: (2008-11-04):
(Hlasovanie.) 123 prítomných, 50 za, 25 proti, 42 sa zdržalo, 6 nehlasovali. Pán poslanec, bude v zápise uvedené, že ste chceli pravdepodobne hlasovať ináč. Poprosím teraz pána poslanca Juraja Horvátha, aby uviedol hlasovanie o návrhu uznesenia ku Koncepcii štátnej politiky starostlivosti o Slovákov žijúcich v zahraničí do roku 2015 , je to tlač 775.
Dobeš, Peter, poslanec NR SR (2023-05-24):
Ďakujem pekne za slovo. Tento zákon pochádza z roku ’90... citujem, č. 369/1990 Zb. Už toto svedčí, že ten zákon je životaschopný a patril medzi najlepšie zákony snáď, podľa ktorých sa samospráva riadi, samozrejme, v znení ďalších noviel. Možno takú poznámku, že ja si nemyslím, že by bolo neskoro. Chcem podčiarknuť, už to tu bolo povedané, že robíme alebo pripomienkujeme, alebo pripravujeme túto novelu zákona pre samosprávy. Sme tu od toho v parlamente a jedna z tých mnohých oblastí je aj práca pre samosprávu a výsledkom je aj tento návrh novely tohto zákona. Možno by bolo treba ešte povedať, ale to súvisí možno s efektívnou verejnou správou, resp. s celou zmenou, ako by mala verejná správa vyzerať do budúcna, k čomu sme nedospeli v tomto volebnom období, je financovanie samotných samospráv, možno ako príklad by som použil najbližšieho suseda, Českú republiku, čo sa týka financovania samospráv, keby sme si možno zobrali určité, určité príklady a odskúšané veci a držali sa pri ďalšom postupe ako zo samosprávy... so samosprávami ďalej aj z hľadiska dostatku finančných prostriedkov. Máme možnosť to vidieť, ako to inde funguje, takže prečo si nezobrať z tohto príklad. A nakoniec tento, tento zákon je, každý niekde bývame, v nejakej samospráve a na to, aby tá samospráva fungovala čo najlepšie, tak potrebuje mať tú zákonnú oporu, a aby bola otvorená, transparentná. Takže ja podporujem a chcem poďakovať všetkým, ktorí na tejto rozsiahlej novele pracovali. Bolo toho neúrekom, bolo toho veľa. Ešte raz ďakujem.
Uhrík, Milan, poslanec NR SR (2019-02-05):
Neviem, či nepočuť alebo či ostatní teda... Počuť?
Laššáková, Jana, podpredsedníčka NR SR (2013-10-24):
Chcete reagovať? Áno, nech sa páči. Páni poslanci, poprosím vás ešte o pokoj. Nech sa páči, pán poslanec.
Mazurek, Milan, poslanec NR SR (2018-09-17):
Ďakujem za slovo. Chcem vás uistiť, že nejdem prezentovať žiadnu nenávisť ani nič podobné. Ja som si vás, pani Blahová, vypočul. Občas pozornejšie, občas menej pozorne, podľa toho, ako sa to kedy dalo. Vy ste prišli do pléna prezentovať tento návrh zákona, ktorý by umožnil osobám rovnakého pohlavia uzatvárať nejaké formálne zväzky na základe nejakého emóciami nabitého príbehu dvoch homosexuálnych mužov, ako ste hovorili, cez päťdesiat rokov, ktorí spolu žijú už niekoľko desaťročí, a stále tie isté argumenty. Viete, toto je taktika vás, liberálov. Neustále emócie, emócie, emócie. Viete, oni majú ťažké, im sa smejú, nárast, extrémizmus, násilie, otvorený konflikt a tak ďalej a tak ďalej a zdravý rozum vždy ide do toho úzadia. Hovorili ste o tom, že sú tu sily, ktoré bránia pokroku. To znamená, keď muž žije s mužom a robia všetky tie veci, ktoré robia, tak to je vlastne pokrok. Keď žena robí všetko to, čo robí so ženou, to je pokrok podľa vás. Naozaj, toto ste povedali. Dokonca ste v tých vašich konšteláciách, respektíve tí páni, ktorých správu ste tu čítali, hovorili o tom, že urážame ich vieru. Ja som si doteraz myslel, že homosexualita je duševná choroba a po novom je to viera. Krásne, jednoducho nechápem. Čo mňa ale desí, čo chápem, čo viem a čo môžem otvorene povedať (reakcia z pléna), keby ste ma neprerušovali, toto je vždy len ten prvý krok. Vždy takto začínate. Najprv chceme registrované partnerstvá, môžeme vám prisľúbiť, že my nebudeme chcieť, aby dvaja muži Jožko a Ferko vychovávali spolu deti. My nebudeme chcieť, aby dve ženy spolu vychovávali deti. My nebudeme chcieť ďalšie zmeny, to znamená, tretie pohlavie, štvrté pohlavie, 29. pohlavie, ako to majú vo Švédsku a podobne. My chceme len to. Ale to je vždy len ten prvý krok. Celá tá LGBTI, nechutná úchylácka agenda, ktorá je financovaná desiatkami miliónmi eur každým rokom, sa predsa nezastaví po dosiahnutí tohto prvého cieľa, ale bude to salámovou metódou pokračovať ďalej, až kým sa neprebudíme naozaj do tej Sodomy a Gomory. (Potlesk.)
Paška, Pavol, predseda NR SR (2013-03-13):
Pekný deň želám, dámy a páni, otváram rokovanie 16. schôdze. Poprosím vás o prezentáciu, aby sme zistili, či sme uznášaniaschopní. (Prezentácia.) Prítomných je 101 poslancov. Národná rada je uznášaniaschopná. Na dnešnej schôdzi overovateľmi budú pán poslanec Goga a pán poslanec Mikloško, ich náhradníkmi sú páni poslanci Krajkovič a Csicsai. O ospravedlnenie na dnešnom rokovacom dni požiadali páni poslanci Droba, Frešo, Kollár, Simon a Sulík. Pristúpime teraz k schvaľovaniu programu . Máte ho, dúfam, všetci rozdaný v laviciach. Nech sa páči, dámy a páni, ak chcete doplniť alebo zmeniť program. Takže nech sa páči, pán predseda výboru Huba.
Kaliňák, Robert, podpredseda vlády a minister vnútra SR (2015-05-14):
Ďakujem pekne. Vážená pani podpredsedníčka, dámy poslankyne, páni poslanci, tu budem takisto stručný. Hovorili sme o tomto zákone. Je to vlastne ďalší zákon zo série zjednodušenia života občanov Slovenskej republiky, aby mohli komunikovať o všetkých dátach, ktoré majú zapisované v slovenských matrikách, cestou elektronických služieb. Čiže je to vlastne rozšírenie elektronických služieb, vybavenie si agendy z pohľadu domova. A na dôvažok ešte by som povedal, že prepojenie jednotlivých matrík umožní, aby mohla jednotlivé zápisy vykonávať aj matrika, ktorá nie je miestne príslušná. Mnoho Slovákov žije v iných mestách ako vlastne stále má vedený trvalý pobyt, čo ich vlastne tlačilo k tomu, aby neustále cestovali a míňali svoj čas, míňali svoje peniaze. Snažíme sa všetky elektronické služby upraviť tak, aby ich bolo možné vykonávať aj v miestach, kde originálne nie sú miestne príslušní práve tým, že to elektronické prepojenie bude existovať a budú môcť byť tieto služby lepšie využívané. Toľko v úvode k tomuto zákonu. Ďakujem pekne za podporu. Ešte jednu vetu poviem. Po tomto mal nasledovať zákon o archívoch, ale podľa dohody sme sa dohodli, že vlastne bude presunutý na september, a dovtedy bude čas na jeho ďalšie zmeny.
Glváč, Martin, podpredseda NR SR (2016-09-20):
S faktickými poznámkami jeden pán poslanec. Ukončujem možnosť prihlásenia sa. Pán poslanec Hrnko, nech sa páči.
Grendel, Gábor, podpredseda NR SR (2022-05-05):
Päť faktických poznámok na vaše vystúpenie, pani poslankyňa. Ako prvá vystúpi s faktickou poznámkou pani poslankyňa Jana Bittó Cigániková.
M. Pado, poslanec: (2008-06-17):
A, samozrejme, išlo o účelové vystúpenie. A účelom tohto vystúpenia, pán poslanec Senko, bolo poukázať na to všetko, čo sa za touto novelou zákona skrýva. Takže, pán kolega, veľmi pekne ďakujem.
P. Hrušovský, predseda NR SR: (2005-06-23):
zákone z 24. mája 2005, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 1209) pod poradovým číslom 5, pani poslankyňa. Nech sa páči, pán poslanec Mitrík, zopakujte ešte raz návrh. K. Mitrík, poslanec: Pán predseda, prosím, dajte hlasovať o pripomienke pána prezidenta, ktorá sa dotýka účinnosti.
P. Hrušovský, podpredseda NR SR: (2002-05-31):
P. Hajdúk, poslanec: Pán predsedajúci, vidím značnú nervozitu, keď si to snemovňa nepraje počuť, ja prejdem k veci, k záveru. Rešpektujem vaše názory pani poslankyne, páni poslanci. Dobre. Takže vychádzajúc (reakcie z pléna), poďte ma vystriedať, pani poslankyňa, nech sa páči, no, aj ja si myslím, no, v prípade, že vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. b) rokovacieho poriadku na tom, že nebude pokračovať v rokovaní o návrhu zákona. V prípade, že sa Národná rada uznesie na tom, že v súlade s § 73 ods. 3 písm. c) prerokuje návrh v druhom čítaní, navrhnem v zmysle § 74 ods. 1 zákona o rokovacom poriadku a v súlade s rozhodnutím predsedu Národnej rady Slovenskej republiky č. 1701 z 26. apríla 2002 prideliť návrh poslanca Národnej rady Slovenskej republiky Petra Tatára na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a k inému poľnohospodárskemu majetku v znení neskorších predpisov a o zmene a doplnení ďalších zákonov v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre obranu a bezpečnosť. Za gestorský výbor navrhnem v súlade s citovaným návrhom predsedu Národnej rady Slovenskej republiky Výbor Národnej rady Slovenskej republiky pre pôdohospodárstvo, pričom odporúčam, aby výbory predmetný poslanecký návrh zákona prerokovali v lehote do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, skončil som. Ďakujem.
Choma, Igor, poslanec NR SR (2019-03-27):
Ďakujem pekne. Vážený pán poslanec, ja by som rád zareagoval v tom zmysle, že samozrejme, že bolo by fajn, keby letisko mohlo fungovať najmä teda pre turizmus a pre rozvoj, širší rozvoj priemyslu v našej oblasti. Na druhej strane je to vždy však obrovský záväzok Žilinského samosprávneho kraja do budúcnosti najmä z pohľadu financovania. Ja som rokoval s pani župankou na túto tému, ešte keď som bol v pozícii primátora mesta, moja prvá otázka bola vždy taká, či má na to Žilinský samosprávny kraj dosť peňazí. Otázka, teda odpoveď vždy bola, ale však nejako peniaze nájdeme. Ja vám želám, aby ste tie peniaze našli, aby sa vám tento projekt zadaril. Verím, že pán minister sa veľmi rád zbaví väčšinového podielu štátneho, ako štátneho podielu na tomto letisku, ale je dôležité upozorniť aj na to, že ak v Prievidzi funguje, sú tam celkom iné podmienky na to, aby to fungovalo. Sú aj letiská, kde to nefunguje. Zoberme si Piešťany, zoberme si Trnavský samosprávny kraj, kde to dopadlo naozaj nedobre. Okrem toho sú v Žiline aj istí podnikatelia, ktorí majú pazúry strčené aj v tomto letisku. Ja vám prajem, aby ste sa, aby sa vám podarilo tie pazúry nejakým spôsobom odrezať a usekať, ale nie, myslím si, že to nie je reálne. V každom prípade pokiaľ budem vedieť pomôcť, pomôžem tomuto projektu, ale na druhej strane nabádam na obrovskú opatrnosť a už teraz na hľadanie obrovského množstva financií.
Pellegrini, Peter, predseda NR SR (2015-11-12):
Vážené panie poslankyne, vážení páni poslanci, chcem vás požiadať, aby ste sa dostavili do rokovacej sály, budeme pokračovať v prerušenom rokovaní, a to hlasovaním o prerokovaných bodoch. Vážené pani poslankyne, vážení poslanci, chcem sa aj ospravedlniť za prestoj a prestávku, ktorú sme mali, ale bolo to spôsobené tým, že jednotliví členovia vlády nepredpokladali, že Národná rada bude o ich návrhoch rokovať v takom rýchlom tempe, a nie každý je prítomný tu v Bratislave, aby mohol predložiť svoje zákony. A keďže nechcem, aby ich zastupovali iní ministri, ale aby v druhom čítaní tu bol príslušný minister, ja potom navrhnem na záver hlasovania zas nejakú zámenu bodov tak, aby sme pokračovali ďalším ministrom a prerokovali príslušnú agendu a nezdržiavali sa z dôvodu ich neprítomnosti. Ďakujem za pochopenie. Vážené panie poslankyne, vážení páni poslanci, pokračujeme v prerušenom rokovaní hlasovaním o bode 24 programu. Je to druhé čítanie o vládnom návrhu zákona, ktorým sa mení a dopĺňa zákon č. 58/2014 Z. z. o výbušninách (tlač 1698). Pani poslankyňa Grečková uvedie hlasovanie, nech sa páči. [Hlasovanie o vládnom návrhu zákona, ktorým sa mení a dopĺňa zákon č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov a ktorým sa dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 1698.]
Zmajkovičová, Renáta, podpredsedníčka NR SR (2013-06-25):
Ďakujem. Otváram všeobecnú rozpravu. Do rozpravy som dostala písomné prihlášky. Za poslanecký klub OĽaNO sa hlási do rozpravy Igor Matovič. Ďalšími písomne prihlásenými do rozpravy sú podpredsedníčka Erika Jurinová, ďalej, poslanec Hlina, Lipšic a Novotný. Nech sa páči, pán poslanec Igor Matovič.
M. Číž, podpredseda NR SR: (2007-12-05):
(Hlasovanie.) Prítomných 142 poslancov, za 142. Ďakujem spravodajcovi. A konštatujem, že sme schválili vládny návrh zákona o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Ďalej, vážené kolegyne, kolegovia, budeme hlasovať v druhom čítaní o vládnom návrhu zákona o cestovných dokladoch a o zmene a doplnení niektorých zákonov , tak ako je to uvedené v tlači 413. Poprosím spoločného spravodajcu z výboru pre obranu a bezpečnosť pána poslanca Mariána Kovačócyho, aby hlasovanie uvádzal. Najprv, samozrejme, k návrhom zo spoločnej správy, pokiaľ neboli podané iné návrhy.
Ďuriš Nicholsonová, Lucia, podpredsedníčka NR SR (2018-06-18):
A v tomto momente teda prerušujem rokovanie o tomto bode programu, budete mať možnosť vystúpiť zajtra, ale až po termínovaných bodoch. Ale chcem povedať technikom, že vám dali zlý čas. A pretože vy odrátavate... No nie, že... To je aké gesto toto? Vy odrátavate od 20 minút a pán poslanec je povereným členom poslaneckého klubu, vystupuje za SME RODINA, čo som uviedla, takže vás poprosím, keby ste mu dali 30 minút mínus ten čas, ktorý si už vyčerpal. To bol jeden oznam. A ten druhý, dôležitý, je ten, že zajtra o 9.00 hod. začíname termínovanými bodmi. Sú to body 17 až 25 schváleného programu. Ak dovolíte, ja ich aj prečítam: vládny návrh zákona o výbere kandidátov na funkciu európskeho prokurátora, vládny návrh zákona, ktorým sa mení a dopĺňa zákon č. 506 o ochranných známkach, vládny návrh zákona, ktorým sa mení a dopĺňa zákon č. 757/2004 Z. z. o súdoch, vládny návrh zákona, ktorým sa mení zákon Slovenskej národnej rady č. 310/1992 Z. z. o stavebnom sporení, vládny návrh zákona, ktorým sa mení a dopĺňa zákon č. 39/2015 Z. z. o poisťovníctve, vládny návrh zákona o dani z poistenia a o zmene a doplnení niektorých zákonov, Návrh štátneho záverečného účtu Slovenskej republiky za rok 2017, Program stability Slovenskej republiky na roky 2018 až 2021 a ten posledný je Návrh účtovnej uzávierky Sociálnej poisťovne za rok 2017. Potom budeme pokračovať v prerušenej rozprave. Ďakujem pekne, želám vám všetkým pekný večer. (Prerušenie rokovania o 19.03 hodine.)
P. Paška, predseda NR SR: (2009-11-04):
Prerušujem rokovanie. Dávam krátku prestávku a budeme hlasovať potom. Poprosím kolegyne a kolegov, ktorí zatiaľ nie sú v rokovacej sále, aby sa vrátili a zaujali svoje miesto, budeme hlasovať o návrhu, ktorý prednesie spravodajca, návrhom bude postúpenie tohto návrhu zákona, ktorý prerokovávame v skrátenom legislatívnom konaní, do druhého čítania. Dámy a páni, chcem vás informovať, že pokiaľ budete súhlasiť s postúpením návrhu do druhého čítania, chcem požiadať príslušných predsedov výborov, aby zvolali na zajtra ráno rokovanie výborov tak, aby sme o 9.00 hodine mohli pokračovať druhým a tretím čítaním o tomto návrhu zákona, ktorý potom odhlasujeme. (Prestávka.) (Po prestávke.)
Šalitroš, Radomír, poslanec NR SR (2024-04-24):
Týmto sme hlasovali o všetkých pozmeňujúcich návrhoch. Pán predsedajúci, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Kollár, Jozef, poslanec NR SR (2010-07-08):
Ďakujem, pán predseda. Prvé zasadnutie výboru pre financie a rozpočet zvolávam teraz hneď v zasadacej miestnosti číslo 31.
R. Rafaj, poslanec: (2008-11-05):
Takže najskôr ide môj návrh. A môžeme o ňom hlasovať, pretože bod 27 v informácii sme neschválili.
Hort, Milan, podpredseda NR SR (2010-11-30):
Ďakujem. Prerušujem rokovanie o tomto bode programu. Vyhlasujem dnešný rokovací deň za skončený. Zajtra budeme pokračovať ráno o 9.00 hodine ďalším zákonom, ktorý bude predkladať pán minister financií. Ide o tlač 95. Prajem všetkým príjemný večer a dobrú noc. (Prerušenie rokovania o 19.03 hodine.)
Suja, Miroslav, poslanec NR SR (2022-12-05):
Ospravedlnenie prijímam.
Hrnčiar, Andrej, podpredseda NR SR (2016-04-20):
Ďakujem. Nech sa páči, pán poslanec Budaj.
Zmajkovičová, Renáta, podpredsedníčka NR SR (2014-09-19):
Pán poslanec Kuffa.